Taabu ya maisha

Taabu ya Maisha.

Tom, jina alilolipenda sana, alizaliwa miaka ya tisini katika gatuzi la
Kuwetu. Jimbo dogo la Mazingo. Kata na kata ndogo ya Mbugu na kijiji cha
Tezo. Alisomea shule ya msingi ya Tezo. Alipofaulu, alijiunga na shule
ya upili ya Tsunza, kwa changamoto si haba. Baada ya kujiunga ( mwishoni
mwa muhula wa pili) alisoma kwa majuma mawili pekee kisha akajiunga na
shule ya kitaifa ya Kuwetu kupitia kwa ufadhili wa serikali ya kaunti.
Tom aling'ang'ana kwa jitihada zake zote. Hapo miaka ilisonga kwa mwendo
wa Kobe, alivumulia. Taratibu akasonga kidato Cha pili,tatu na Cha nne
hatimaye. Shukran kwa Mungu, alijiambia mara nyingi.Licha ya changamoto
na shida za kimaisha, alijaaliwa alama nzuri zilizomwezesha kujiunga na
chuo kikuu. Alifaulu kujiunga na chuo kikuu cha Liwato. Baada ya miezi
miwili ya semesta ya kwanza, Tom alishindwa kugharamia karo
iliyohitajika hivyo ikamlazimu asitishe masomo kwa muda wa mwaka mmoja.
Alifanya hivyo ili aweze kutafuta mkono utakaomsaidia katika masomo
yake. Alikaribia kukata tamaa kwa ulitima uliokuwa umemzingira. Alijua
fika kuwa maisha yake ya chuoni yamefikia kikomo. Taratibu
alijishughulisha na baadhi ya kazi mtaani kwao. Lakini kweli Mungu si
Athumani, alipata ufadhili wa kaunti uliogharamia karo yake kwa
ukamilifu. Vilevile, shirika la Tenda Pamoja pia lilimsaidia kumpa
ufadhili wa mahitaji yake akiwa shuleni. Alimshukuru sana Mungu kwa
bahati hiyo asiyoillia. Nuru ya maisha ya chuoni ikang'aa tena.

Alijishughulisha na vibarua vidogovidogo ambavyo vingemsaidia kuupitisha
muda wa mwaka mmoja aliositisha masomo yake. Vilevile aweze kujisaidia
na kusaidia familia yake maskini. Alifundisha katika shule ya chekechea
na shughuli nyinginezo alizozifanya. Hasidi mtaani walinawiri kwa
vicheko si asubuhi, si usiku. Walifurahia jinsi Tom ameshindwa
kuendeleza masomo yake chuoni. Alijaribu kuwapuuza kwani Ni kawaida yao.
Watasema na kucheka mchana tu,usiku watalala, alijiambia. Haidhuru,
alimuradi maisha yanasonga Taratibu na afya tele, nitafaulu. Alijiliwaza
kila siku ilipopambazuka. Jitihada zake hazikuambulia patupu. Aliweza
kuumudu muda wote huo wa mwaka mmoja. Hatimaye alipata ujumbe kuwa
alihitajika kufika chuoni kwa ajili ya kujiunga upya. Furaha iliyoje!
Alianza matayarisho ya mahitaji yake yote. Pesa alizowekeza muda huo
wote, nguo zake na mahitaji mengine muhimu. Aliyatimiza na akanza safari
kurejea chuoni.Mwaka mmoja huo ulijikokota kwa mwendo wa kobe lakini
hatimaye ulikamilika na Tom alijiunga tena na chuo kikuu Cha Liwato.
Alisomea kozi yake ya ualimu. Maisha nayo yalianza taratibu naye aliweka
azimio la kufaulu. Lengo lake kuu lilikuwa kubailisha mkondo wa maisha
yake. Shida na taabu zilimuandama zaidi na zaidi. Wazazi wake
waligharamia ada za masomo za wanuna wake watatu. Naye ilimbidi
ajisimamie mwenyewe mbali na ufadhili ule. Mwaka wa pili wake ulikuwa
ndio mwaka mgumu sana katika maisha yake. Kwa bahati mbaya, mzazi wake
wa pekee aliyekuwa amebaki duniani,akafariki. Fujo na madhila yote
yaliijaz akili yake. Mahitaji ya wanuna wake yaliangukia kwake. Jukumu
la mzazi likaangukia kwake. Kweli ulikuwa kama kuuchomeka msumari motto
katika dondandugu. Haidhuru, mungu hamtupi mja wake. Kilichomuumiza moyo
zaidi Ni fitina za mazabizabina kwa mfadhili wake. fitina zilimjaa
mfadhili na kuutupiliabali ufadhili wa Tom. Yaani shida zinaniandama
Mimi pekee ulimwengu huu! Yallah! Yallah!

Aliyachukua majukumu yote yaliyomzonga owa wakati huo na kujitwika.
Akosaye la Mama, hata la mbwa huamwa, nitachukua yote na kumuomba Mungu!
Miaka miwili iliyosalia ulikuwa kama miongo kadhaa kwa Tom. Tena zaidi,
ilisonga mwendo wa kinyo ga. Bila kizuizi, hatimaye alimaliza baada ya
muda wa miaka mine. Alifanikiwa kuhafili majibu yalipotokea. Aliingia
kwa ulimwengu sasa. Sio kuwa ulimwengu umfunze, la hasha! Alishapewa
mafunzo na marehemu wazazi wake wawili, kilichobaki iilikuwa kuyatumia
mafunzo hayo kuishi kwa maisha ya afueni. "Kweli, mtu asipotaharuki,
hutamalaki!" Tom hakuacha kusema msemo huo!